Moș Crăciun de Mihail Sadoveanu

 Cândva, la marginea unui oraș, trăia un meșter bătrân care făcea jucării. Tot anul meșterea la ele cu dragoste și răbdare. Erau minunate și nu semănau una cu alta.

 În Ajunul Crăciunului, bătrânul meșter pleca în oraș să-și vândă jucăriile. Oamenii din acel oraș nu erau prea bogați, așa că meșterul le vindea jucăriile pe mai nimic.Dar asta nu-i scădea cu nimic bucuria de a face jucării de care copiii să se bucure, după datină,

 În dimineața de Crăciun, meșterul vânduse toate jucăriile și se întorcea spre casă. La marginea orașului s-a oprit să privească la o fereastră. Știa că acolo locuiește o familie tare săracă și se întreba ce jucării or fi primit copiii.

 Trei copii visau cu voce tare, „Dacă am avea un soldățel de plumb, numai unul, ne-ar fi de ajuns.”

 Bătrânul știa că nu mai avea nicio jucărie și tare ar fi vrut să le dăruiască măcar una. Dar ce minune! Tocmai un soldățel de plumb răsărise, nu se știe de unde, în fundul sacului. Și așa, dorința celor trei frați sărmani s-a împlinit.

 În drum spre casă, bătrânul se gândea: „ Aș vrea să fac atât de multe jucării, încât să dăruiesc câte una fiecăruri copil din lume, dar mai ales celor sărmani, cărora n-are cine să le cumpere”. Și cum mergea așa, văzu în zăpadă un pui de căprioară care-l privea cu ochii triști. „Sărmană făptură, ce te doare”! Se pare că puiul se rănise la un picior. Cum a știut și cu ce a avut la îndemână, bătrânul i-a legat rana și l-a ajutat să se ridice. Atunci, făptura aceea gingașă i-a vorbit cu glas limpede ca de copil: „Acum văd că ai o inimă bună”. Dorința ți se va îndeplini.

 Ca din pământ a apărut o sanie fermecată, purtată în zbor de niște reni minunați și bătrânul s-a înălțat cu ei în slava cerului înstelat, spre o lume de basme.

 Chiar și hainele lui sărăcăcioase se preschimbaseră în niște haine neobișnuite, de culoare roșie.N-ar fi putut spune cât și pe unde l-a purtat sania fermecată. Într-un târziu a simțit cum coboară lin într-un ținut înzăpezit, unde-l aștepta o căsuță cu ferestre luminate. Și o mulțime de pitici, ca și cei din povești, l-au întâmpinat bucuroși. Piticii erau harnici și îndemânatici, gata să se apuce de treabă. Materialele se găseau din belșug, căci, nu se știe cum, se înmulțeau mereu și nu se terminau niciodată. Dar bătrânul meșter priceput îi îndruma pe pitici și împreună făceau jucării, mereu mai multe și mai frumoase.

 Pentru fiecare copil din lume exista jucăria pe care și-o dorea.

 În seara de Ajun sosesc colindătorii. La fiecare casă ei aduc vestea minunată a nașterii Domnului și urează un an bun și îmbelșugat. Este noaptea în care visele copiilor se împlinesc.

 A doua zi, în diminea!a de Crăciun, în jurul bradului împodobit, bucuria nu mai are margini. Niciunul dintre ei n-a fost uitat. După numele sărbătorii, copiii i-au pus numele Moș Crăciun acelui meșter și așa a rămas până astăzi. De aceea, în zilele acestei sfinte sărbători, când stăm cu toții în jurul mesei încărcate cu bunătăți, nu trebuie să-i uităm pe cei sărmani. Moșul are grijă de ei doar o dată pe an. Noi trebuie să ne gândim la ei mereu.